কাজী নজরুল বিশ্ববিদ্যালয়
কাজী নজরুল বিশ্ববিদ্যালয় হলো পশ্চিমবঙ্গের আসানসোল মহানগরীর একটি সরকারি বিশ্ববিদ্যালয়। এই বিশ্ববিদ্যালয়টি কবি কাজী নজরুল ইসলামের নামে নামাঙ্কিত। ২০১২ সালে এই বিশ্ববিদ্যালয়টি প্রতিষ্ঠিত হয়। পশ্চিম বর্ধমান জেলার মোট ২১টি সরকারি ও বেসরকারি কলেজ এই বিশ্ববিদ্যালয়ের অধীনস্থ। বিশ্ববিদ্যালয়ের প্রথম উপাচার্য ছিলেন অনুরাধা মুখোপাধ্যায়।